চিংড়িঘাটা মেট্রো প্রকল্প নিয়ে সুপ্রিম কোর্টে ধাক্কার পর হাইকোর্টে রাজ্য

কলকাতা: সুপ্রিম কোর্টে ধাক্কা খাওয়ার পর কলকাতা হাইকোর্টেই (Calcutta High Court) ফিরল চিংড়িঘাটা মেট্রোর মামলা। চিংড়িঘাটা মেট্রো (Chingrighata Metro) প্রকল্পের কাজ রাজ্যের অনুমোদনের জন্য আটকে রয়েছে। ইতিমধ্যে সুপ্রিম কোর্টে (Supreme Court) রাজ্যের আবেদন খারিজ হয়ে যায়। সুপ্রিম কোর্ট মামলাটি কলকাতা হাইকোর্টে ফিরিয়ে দেয়। সেই মামলার দ্রুত শুনানির আবেদন জানিয়ে প্রধান বিচারপতির ডিভিশন বেঞ্চের দৃষ্টি আকর্ষণ। সোমবার মামলার শুনানি জানিয়ে দিলেন প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চ।

সোমবার প্রধান বিচারপতি সূর্য কান্তের বেঞ্চ সাফ জানিয়ে দেয়, হাইকোর্টের নির্দেশে তারা হস্তক্ষেপ করবে না। এমনকি রাজ্যকে মামলাটি তুলে নেওয়ার পরামর্শও দেওয়া হয়। আদালত স্পষ্ট হুঁশিয়ারি দেয় – নিজে থেকে মামলা না সরালে তা খারিজ করে দেওয়া হবে।সুপ্রিম কোর্টের প্রধান বিচারপতি বললেন, ‘রাজ্য নিজের সংবিধানগত দায়িত্ব পালনে গাফিলতি দেখাচ্ছে। উন্নয়ন আটকাতে জেদি মনোভাব দেখানো হচ্ছে।’এরপরই মামলাকারী পক্ষ দ্রুত শুনানির আর্জি জানিয়ে কলকাতা হাইকোর্টের দ্বারস্থ হয়। সেই আবেদন গ্রহণ করে প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চ জানিয়ে দেয়, সোমবারই এই মামলার শুনানি হবে।